Diari Oficial de la Generalitat Valenciana


Sumari del DOGV 2984, del 05-05-1997 (1997/7348)

ACORD de 22 d'abril de 1997, del Govern Valencià, pel qual es classifica el lloc de Secretaria de l'Ajuntament de Museros en classe tercera.
--------------------------------------------------------------------------------------------------------------------------------------------

### Dades del document

Número de DOGV
:   2984

Data del DOGV
:   05-05-1997

Secció del DOGV
:   AUTORITATS I PERSONAL - PLANTILLES ORGÀNIQUES I RELACIONS DE LLOCS DE TREBALL

Número del document
:   1997/7348


Data del document
:   22-04-1997

Organisme emissor
:   Conselleria de Presidència

Tipus de document
:   Acord

ACORD de 22 d'abril de 1997, del Govern Valencià, pel qual es classifica el lloc de Secretaria de l'Ajuntament de Museros en classe tercera.   
El Govern Valencià, en la reunió del dia 22 d'abril de 1997, adoptà l'acord següent:  
L'Ajuntament de Museros, per acord plenari de 5 de desembre de 1996, aprovà la modificació de la plantilla i la proposta de classificació del lloc de Secretaria en classe tercera, en considerar que la població del municipi, segons el padró municipal, és de 4.083 habitants i el pressupost inferior a 489.885.761 de pessetes.  
El lloc d'Intervenció romandrà classificat en classe segona, ja que continua en règim d'agrupació amb el de l'Ajuntament de Meliana.  
De conformitat amb el que disposa l'article 2.c) del Reial Decret 1.732/1994, de 29 de juliol, tenen el caràcter de secretaries de classe tercera la Secretaria d'ajuntament el municipi de la qual tinga una població inferior a 5.001 habitants i que el seu pressupost no depasse els 090.667.343 de pessetes. Ambdós requisits concorren a Museros. Segons el mateix precepte, aquests llocs estan reservats a funcionaris pertanyents a la subescala de Secretaria-Intervenció, sense perjudici del que preveu la disposició transitòria primera 2.c) i d) del Reial Decret 1.174/1987, de 18 de setembre.  
Així mateix, l'apartat e) del citat article 2, estableix que tenen el caràcter d'Intervenció de classe segona els llocs d'Intervenció en règim d'agrupació d'entitats locals les secretaries dels quals estiguen incloses en classe segona o tercera..  
La competència per a la classificació d'aquest tipus de llocs de treball, reservats a funcionaris d'administració local amb habilitació de caràcter nacional, correspon a les comunitats autònomes, a proposta de les entitats respectives, d'acord amb el que estableix l'article 159.1, del Reial Decret Legislatiu 781/1986, de 18 d'abril, i l'article 9 del Reial Decret 1.732/1994, anteriorment citat.  
Aquest darrer precepte estableix que els expedients de classificació seran resolts per l'òrgan competent de la Comunitat Autònoma respectiva i les resolucions corresponents es publicaran en els diaris oficials. Les dites publicacions seran trameses a la Direcció General de la Funció Pública i publicades conjuntament per aquesta en el Boletín Oficial del Estado, si més no, amb caràcter trimestral.  
En l'àmbit de la Generalitat Valenciana, les competències en matèria d'administració local estan atribuïdes a la Direcció General d'Interior, de la Conselleria de Presidència, de conformitat amb el disposa l'article 26 del Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat i el de la Conselleria de Presidència.  
La Llei 5/1983, de 30 de desembre, de Govern Valencià, disposa que correspon a aquest l'exercici de les competències estatutàries i legals, de caràcter executiu i reglamentari, que vinguen atribuïdes a la Generalitat Valenciana i no estiguen expressament atribuïdes a altres òrgans o institucions d'aquesta.  
Per tot això, a proposta del conseller de Presidència, el Govern Valencià, acuerda:  
Primer  
Classificar el lloc de Secretaria de l'Ajuntament de Museros en classe tercera. Aquest lloc quedarà reservat a funcionaris, amb habilitació nacional, pertanyents a la subescala de Secretaria-Intervenció.  
Segon  
El lloc d'Intervenció continua classificat en classe segona, en romandre en règim d'acumulació amb l'Ajuntament de Meliana.  
Contra aquest acord, que posa fi a la via administrativa, podrà interposar-se, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la publicació d'aquest acord en el Diari Oficial de la Generalitat Valenciana.  
València, 22 d'abril de 1997.- El conseller secretari del Govern Valencià: José Joaquín Ripoll Serrano.